OKRESNÁ PROKURATÚRA ŽIAR NAD HRONOM 
Nám. Matice slovenskej 6, 965 01 Žiar nad Hronom

Číslo: 1 Pv 142/16/6613	Žiar nad Hronom 02.05.2016 
EEČ: 2-52-33-2016

U Z N E S E N I E

Trestná vec:	obv. XXXXX 
Trestný čin:	Prečin Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Žiar nad Hronom 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 182
väzba: nie
ktorý je trestne stíhaný pre trestný čin:
- Prečin Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
ako povinne nemocensky a dôchodkovo poistená, samostatne zárobkovo činná osoba pod obchodným menom XXXXX, s miestom podnikania XXXXX 182, neuhradil poistné na účet XXXXX, pobočka XXXXX, za obdobie 06-12/2013, 01-12/2014, 01-12/2015 a 01/2016 vo výške 4 175,05 €,  
lebo zanikla trestnosť činu.  
 
Odôvodnenie:
Poverený policajt Obvodného oddelenia PZ XXXXX v priebehu skráteného vyšetrovania vykonal výsluch obvineného XXXXX, poškodenej XXXXX, splnomocnenej konať za XXXXX, pobočka XXXXX a zabezpečil súvisiace listinné dôkazy k hospodárskej trestnej činnosti obvineného.

XXXXX v zápisnici o výsluchu obvineného zo dňa 14. 04. 2016 uviedol, že poistné dodatočne uhradil a to dňa 13. 04. 2016 prevodom finančných prostriedkov na účet XXXXX. Zároveň uviedol, že si neuvedomoval doposiaľ dôležitosť povinných platieb a dôsledky neplatenia odvodov do XXXXX XXXXX

Uhradenie nedoplatkov voči XXXXX je preukázané aj výpoveďou pošk. XXXXX, splnomocnenej konať za XXXXX, pobočka XXXXX, ktorá vo svojej výpovedi zo dňa 26. 04. 2016 potvrdila, že obv. XXXXX uhradil nedoplatok na povinnom poistení v celom rozsahu. 

Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

Podľa § 86  ods. 1 písm. e) Tr. zák. trestnosť trestného činu zaniká aj vtedy, ak ide o trestný čin nezaplatenia dane a poistného podľa § 278, ak splatná daň a jej príslušenstvo alebo poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Na základe týchto skutočností som rozhodla tak, ako je uvedené vo výrokovej časti tohto uznesenia.
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viera Klimentová 
prokurátorka